CELEX: 32017R0950
Language: mt
Date: 2017-06-02 00:00:00
Title: Regolament ta' Implimentazzjoni tal-Kummissjoni (UE) 2017/950 tat-2 ta' Ġunju 2017 li jemenda r-Regolament ta' Implimentazzjoni (UE) Nru 1068/2011 fir-rigward tal-kontenut minimu tal-preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) bħala addittiv fl-għalf għal tiġieġ imrobbija għall-bajd u għall-ispeċijiet kollha ta' tjur imrobbija għall-bajd (id-detentur tal-awtorizzazzjoni BASF SE) (Test b'rilevanza għaż-ŻEE. )

3.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/5
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/950
      tat-2 ta' Ġunju 2017
      li jemenda r-Regolament ta' Implimentazzjoni (UE) Nru 1068/2011 fir-rigward tal-kontenut minimu tal-preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) bħala addittiv fl-għalf għal tiġieġ imrobbija għall-bajd u għall-ispeċijiet kollha ta' tjur imrobbija għall-bajd (id-detentur tal-awtorizzazzjoni BASF SE)
      (Test b'rilevanza għaż-ŻEE)
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
               
            
                  (2)
               
               
                  L-użu tal-preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) ġie awtorizzat għal għaxar snin għal tiġieġ mrobbija għall-bajd, dundjani għal skopijiet ta' tgħammir, dundjani mrobbija għat-tgħammir, speċijiet minuri ta' tjur oħrajn (għajr il-papri għas-simna) u għasafar ornamentali permezz tar-Regolament ta' Implimentazzjoni tal-Kummissjoni (UE) Nru 1068/2011 (2).
               
            
                  (3)
               
               
                  F'konformità mal-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona li jinbidlu t-termini tal-awtorizzazzjoni ta' dik il-preparazzjoni billi jitnaqqas il-kontenut minimu minn 560 TXU/kg għal 280 TXU/kg u minn 250 TGU/kg għal 125 TGU/kg tal-għalf komplet fir-rigward tal-użu għal tiġieġ imrobbija għall-bajd, u għall-ispeċijiet kollha ta' tjur imrobbija għall-bajd. Mal-applikazzjoni ntbagħtet ukoll id-dejta ta' appoġġ rilevanti. Il-Kummissjoni bagħtet dik l-applikazzjoni lill-Awtorità Ewropea dwar is-Sigurtà fl-Ikel (“l-Awtorità”).
               
            
                  (4)
               
               
                  Fl-opinjoni tagħha tal-20 ta' Ottubru 2016 (3), l-Awtorità kkonkludiet li, skont il-kundizzjonijiet tal-użu proposti l-ġodda, il-preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) għandha l-potenzjal li tkun effikaċi għal tiġieġ mrobbija għall-bajd u għall-ispeċijiet kollha ta' tjur, fid-dożi minimi mitluba ta' 280TXU/kg u 125TGU/kg tal-għalf komplet. L-Awtorità ma tqisx li hemm bżonn ta' rekwiżiti speċifiċi għas-sorveljanza ta' wara t-tqegħid fis-suq. Hija vverifikat ukoll ir-rapport dwar il-metodu tal-analiżi tal-addittiv fl-għalf, fl-għalf li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.
               
            
                  (5)
               
               
                  Il-valutazzjoni tal-preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma ssodisfati.
               
            
                  (6)
               
               
                  Għalhekk, jenħtieġ li r-Regolament ta' Implimentazzjoni (UE) Nru 1068/2011 jiġi emendat skont dan.
               
            
                  (7)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-Anness tar-Regolament ta' Implimentazzjoni (UE) Nru 1068/2011 jiġi sostitwit bl-Anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  Ir-Regolament ta' Implimentazzjoni tal-Kummissjoni (UE) Nru 1068/2011 tal-21 ta' Ottubru 2011 dwar l-awtorizzazzjoni ta' preparazzjoni enżimatika ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) bħala addittiv fl-għalf għal tiġieġ imrobbija għall-bajd, dundjani għal skopijiet ta' tgħammir, dundjani mrobbija għat-tgħammir, speċijiet minuri ta' tjur oħrajn (għajr il-papri għas-simna) u għasafar ornamentali (detentur tal-awtorizzazzjoni BASF SE) (ĠU L 277, 22.10.2011, p. 11).
      
         (3)  Il-Ġurnal tal-EFSA 2016; 14(11): 4626.
      
         ANNESS
         “
               ANNESS
               
                           Numru ta' identifikazz-joni tal-addittiv
                        
                        
                           Isem id-detentur tal-awtorizzazzjoni
                        
                        
                           Addittiv
                        
                        
                           Kompożizzjoni, formula kimika, deskrizzjoni, metodu analitiku
                        
                        
                           Speċi jew kategorija tal-annimal
                        
                        
                           Età massima
                        
                        
                           Kontenut minimu
                        
                        
                           Kontenut massimu
                        
                        
                           Dispożizzjonijiet oħrajn
                        
                        
                           Tmiem il-perjodu tal-awtorizzazzjo-ni
                        
                     
                           Unitajiet ta' attività/kg tal-għalf komplet b'kontenut ta' ndewwa ta' 12 %
                        
                     
                           
                              Kategorija tal-addittivi żootekniċi. Grupp funzjonali: sustanzi li jtejbu d-diġestibilità
                           
                        
                     
                           4a7
                        
                        
                           BASF SE
                        
                        
                           Endo-1,4-beta-ksilanażi
                           (KE 3.2.1.8)
                           Endo-1,4-beta-glukanażi
                           (KE 3.2.1.4)
                        
                        
                           
                              Kompożizzjoni tal-addittiv
                           
                           Preparazzjoni ta' endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404) b'attività minima ta':
                           
                                        
                                    
                                    
                                       Forma solida:
                                       5600 TXU (1) u 2500 TGU (2)/g
                                    
                                 
                                        
                                    
                                    
                                       Forma likwida:
                                       5 600  TXU u 2 500  TGU/g
                                    
                                 
                              Karatterizzazzjoni tas-sustanza attiva
                           
                           endo-1,4-beta-ksilanażi prodotta minn Aspergillus niger (CBS 109.713) u endo-1,4-beta-glukanażi prodotta minn Aspergillus niger (DSM 18404)
                           
                              Metodu analitiku
                               (3)
                           
                           Għall-kwantifikazzjoni ta' attività endo-1,4-beta-ksilanażi:
                           il-metodu viskosimetriku bbażat fuq tnaqqis ta' viskożità prodott b'azzjoni ta' endo-1,4-beta-ksilanażi fuq is-substrat li fih il-ksilan (l-arabinoksilan tal-qamħ) b'pH 3,5 u 55 °C.
                           Għall-kwantifikazzjoni ta' attività endo-1,4-beta-glukanażi:
                           il-metodu viskosimetriku bbażat fuq tnaqqis ta' viskożità prodott b'azzjoni ta' endo-1,4-beta-glukanażi fuq is-substrat li fih il-glukan (il-betaglukan tax-xgħir) b'pH 3,5 u 40 °C.
                        
                        
                           Speċijiet minuri ta' tjur għas-simna (għajr il-papri għas-simna) u għasafar ornamentali
                        
                        
                           —
                        
                        
                           280 TXU
                           125 TXU
                        
                        
                           —
                        
                        
                           
                                       1.
                                    
                                    
                                       Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħażna u l-istabbiltà matul il-proċess tat-tisħin.
                                    
                                 
                                       2.
                                    
                                    
                                       Dożi rakkomandati għal kull kilogramma tal-għalf komplet:
                                       
                                                   —
                                                
                                                
                                                   speċijiet minuri ta' tjur għas-simna (għajr il-papri) u għasafar ornamentali: 280-840 TXU/125- 375 TGU;
                                                
                                             
                                                   —
                                                
                                                
                                                   tiġieġ imrobbija għall-bajd, u l-ispeċijiet minuri ta' tjur għall-bajd: 280-840 TXU/125- 375 TGU;
                                                
                                             
                                                   —
                                                
                                                
                                                   dundjani għal skopijiet ta' tgħammir, dundjani mrobbija għat-tgħammir: 560-840 TXU/250-375 TGU;
                                                
                                             
                                 
                                       3.
                                    
                                    
                                       Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi sabiex jindirizzaw ir-riskji potenzjali li jirriżultaw mill-użu tiegħu. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun permezz ta' proċeduri u miżuri bħal dawn, l-addittiv u t-taħlitiet lesti minn qabel għandhom jintużaw b'tagħmir ta' protezzjoni personali, inkluż protezzjoni għan-nifs u protezzjoni għall-ġilda.
                                    
                                 
                        
                           11.11.2021
                        
                     
                           Tiġieġ imrobbija għall-bajd, u l-ispeċijiet minuri ta' tjur għall-bajd:
                        
                        
                           280 TXU
                           125 TXU
                        
                     
                           Dundjani għal skopijiet ta' tgħammir, dundjani mrobbija għat-tgħammir:
                        
                        
                           560 TXU
                           250 TXU
                        
                     ”
         
            (1)  1 TXU huwa l-ammont ta' enżima li jillibera 5 mikromoli ta' zokkor riduċenti (ekwivalenti ta' ksilożju) mill-arabinoksilan tal-qamħ fil-minuta b'pH 3,5 u 55 °C.
         
            (2)  1 TGU huwa l-ammont ta' enżimi li jillibera 1 mikromolu ta' zokkor riduċenti (ekwivalenti tal-glukożju) minn ß-glukan tax-xgħir fil-minuta b'pH 3,5 u 40 °C.
         
            (3)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports